title: Statut tal-Ombudsman Ewropew Abbozz ta' Deċiżjoni tal-Parlament Ewropew adottata fit- 22 ta' April 2008 li temenda d-Deċiżjoni 94/262/KEFA, KE, Euratom tad- 9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman (2006/2223(INI))#Deċiżjoni tal-Parlament Ewropew li temenda d-Deċiżjoni 94/262/KEFA, KE, Euratom tad- 9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman

text:
               29.10.2009

               MT

               Il-Ġurnal Uffiċjali tal-Unjoni Ewropea

               CE 259/116

         Statut tal-Ombudsman Ewropew
   P6_TA(2008)0129
   Abbozz ta' Deċiżjoni tal-Parlament Ewropew adottata fit-22 ta' April 2008 li temenda d-Deċiżjoni 94/262/KEFA, KE, Euratom tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman (2006/2223(INI))
   (2009/C 259 E/22)
   L-abbozz ta' Deċiżjoni li ġej kien adottat (1) u mibgħut lill-Kunsill u l-Kummissjoni skond l-Artikolu 195(4) tat-Trattat KE u l-Artikolu 107d(4) tat-Trattat Euratom:

      (1)  Il-vot dwar il-mozzjoni ta' riżoluzzjoni (A6-0076/2008) kien aġġornat sakemm tiġi konkluża l-proċedura skond l-Artikolu 195(4) tat-Trattat KE u l-Artikolu 107d(4) tat-Trattat Euratom.

      Deċiżjoni tal-Parlament Ewropew li temenda d-Deċiżjoni 94/262/KEFA, KE, Euratom tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman
      IL-PARLAMENT EWROPEW,
      Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 195(4) tiegħu,
      Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b'mod partikolari l-Artikolu 107d(4) tiegħu,
      Wara li kkunsidra r-riżoluzzjoni tiegħu dwar proposta għal deċiżjoni tal-Parlament Ewropew li temenda d-Deċiżjoni 94/262/KEFA, KE, Euratom tad-9 ta' Marzu 1994 dwar ir-regolamenti u l-kondizzjonijiet ġenerali li jirregolaw il-qadi tad-dmirijiet tal-Ombudsman,
      Wara li kkunsidra l-opinjoni tal-Kummissjoni,
      Bl-approvazzjoni tal-Kunsill,
      Billi:

                  (1)

                  Il-Karta tad-Drittijiet Fundamentali tal-Unjoni Ewropea (1) tirrikonoxxi d-dritt għal amministrazzjoni tajba bħala dritt fundamentali taċ-ċittadini tal-Unjoni.

                  (2)

                  Il-fiduċja taċ-ċittadini fil-kapaċità tal-Ombudsman li jmexxi investigazzjonijiet bir-reqqa u imparzjali dwar każijiet allegati ta' amministrazzjoni ħażina hija fundamentali biex l-azzjoni tal-Ombudsman ikollha suċċess.

                  (3)

                  Huwa mixtieq li l-Istatut tal-Ombudsman jiġi adattat sabiex titneħħa kull inċertezza fil-kapaċità tal-Ombudsman li jmexxi investigazzjonijiet bir-reqqa u imparzjali fil-każijiet allegati ta' amministrazzjoni ħażina.

                  (4)

                  Huwa mixtieq li l-Istatut tal-Ombudsman jiġi adattat sabiex tkun tista' titqies kull evoluzzjoni tad-dispożizzjonijiet legali jew tal-ġurisprudenza għal dak li jirrigwarda l-intervent ta' entitajiet, uffiċċji u aġenziji tal-Unjoni Ewropea fil-każijiet li jidhru quddiem il-Qorti tal-Ġuistizzja.

                  (5)

                  Huwa mixtieq li l-Istatut tal-Ombudsman jiġi adattat sabiex jitqiesu t-tibdiliet li saru f'dawn l-aħħar snin għal dak li jirrigwarda l-irwol tal-istituzzjonijiet u tal-entitajiet tal-UE fil-ġlieda kontra l-frodi għad-detriment tal-interessi finanzjarji tal-Unjoni Ewropea, l-aktar il-ħolqien tal-Uffiċċju Ewropew ta' Kontra l-Frodi (OLAF), sabiex l-Ombudsman ikun jista' jinnotifika lil dawk l-istituzzjonijiet jew entitajiet bi kwalunkwe tagħrif li jaqa' taħt il-kompiti tagħhom.

                  (6)

                  Huwa mixtieq li jittieħdu passi sabiex l-Ombudsman jitħalla jiżviluppa l-koperazzjoni tiegħu ma' istituzzjonijiet simili fil-livell nazzjonali u internazzjonali kif ukoll ma' istituzzjonijiet nazzjonali jew internazzjonali li jkopru firxa ta' attivitajiet usa' minn tal-Ombudsman Ewropew, bħall-ħarsien tad-drittijiet tal-bniedem, billi koperazzjoni bħal din tista' tagħti kontribut pożittiv biex titjieb l-effiċjenza tal-azzjoni tal-Ombudsman.

                  (7)

                  It-Trattat li jistabbilixxi l-Komunità Ewropea tal-Faħam u l-Azzar skada fl-2002,

            IDDEĊIEDA KIF ĠEJ:
      Artikolu 1
      Iċ-Ċitazzjoni 1, il-Premessa 3, l-Artikolu 1(1), is-subparagrafi 1 u 5 tal-Artikolu 3(2), l-Artikolu 4 u l-Artikolu 5 tad-Deċiżjoni 94/262/KEFA, KE, Euratom għandhom jiġu emendati kif ġej:

                  STATUT TAL-OMBUDSMAN

                  PROPOSTA GĦAL EMENDA

                  Emenda 1

                     Ċitazzjoni 1

                  Wara li kkunsidra t-Trattati li jistabbilixxu il-Komunitajiet Ewropej, partikolarment l-Artikolu 195(4) tat-Trattat li jistabbilixxi l-Komunità Ewropea,
                        l-Artikolu 20d(4) tat-Trattati li jistabbilixxi l-Komunità Ewropea tal-Faħam u l-Azzar
                      u l-Artikolu 107d(4) tat-Trattat li jistabbilixxi l-Komunità Ewropea tal-Enerġija Atomika,

                  Wara li kkunsidra t-Trattati li jistabbilixxu l-Komunitajiet Ewropej, partikolarment l-Artikolu 195(4) tat-Trattat li jistabbilixxi l-Komunità Ewropea u l-Artikolu 107d(4) tat-Trattat li jistabbilixxi l-Komunità Ewropea tal-Enerġija Atomika,

                  Emenda 2

                     Premessa 3

                  Billi l-Ombudsman, li jista' wkoll jaġixxi fuq mozzjoni proprja tiegħu jew tagħha, għandu jkollu aċċess għall-elementi neċessarji għat-twettiq tal-obbligi tiegħu; billi għalhekk l-istituzzjonijiet Komunitarji u korporazzjonijiet huma obbligati: li jipprovdu lill-Ombudsman, fuq talba tiegħu, kwalunkwe informazzjoni li jitlob mingħandhom,
                        kemm-il darba ikun hemm sitwazzjoni raġonevoli ta' segretezza,
                      u mingħajr preġudizzju għall-obbligu tal-Ombudsman li ma jiżvelax l-informazzjoni; billi l-awtoritajiet tal-“Istati Membri” huma obbligati li jipprovdu lill-Ombudsman bl-informazzjoni kollha neċessarja sakemm dik l-informazzjoni ma tkunx koperta bil-liġijiet jew regolamenti rigward is-segretezza jew b'dispożizzjonijiet li jimpedixxu l-komunikazzjoni tagħha; billi jekk l-Ombudsman isib li l-assistenza rikjesta mhix qed tiġi sodisfatta, hu għandu jinforma lill-Parlament Ewropew, li għandu jagħmel rappreżentanza xierqa;

                  Billi l-Ombudsman, li jista' wkoll jaġixxi fuq mozzjoni proprja tiegħu jew tagħha, għandu jkollu aċċess għall-elementi neċessarji għat-twettiq tal-obbligi tiegħu; billi għalhekk l-istituzzjonijiet Komunitarji u korporazzjonijiet huma obbligati: li jipprovdu lill-Ombudsman, fuq talba tiegħu, kwalunkwe informazzjoni li jitlob mingħandhom u mingħajr preġudizzju għall-obbligu tal-Ombudsman li ma jiżvelax l-informazzjoni
                        u li jqis informazzjoni jew dokumenti kklassifikati skond regoli li strettament ikunu ekwivalentigħal dawk fis-seħħ fl-istituzzjonijiet jew fl-entitajiet ikkonċernati; billi l-istituzzjonijiet jew l-entitajiet li jfornu informazzjoni jew dokumenti kklassifikati għandhom jinnotifikaw lill-Ombudsman b'din il-klassifikazzjoni; billi l-Ombudsman u l-istituzzjonijiet u l-entitajiet ikkonċernati għandhom jaqblu dwar il-kundizzjonijiet operazzjonali għall-provvista ta' informazzjoni u dokumenti kklassifikati
                     ; billi l-awtoritajiet tal-“Istati Membri” huma obbligati li jipprovdu lill-Ombudsman bl-informazzjoni kollha neċessarja sakemm dik l-informazzjoni ma tkunx koperta bil-liġijiet jew regolamenti rigward is-segretezza jew b'dispożizzjonijiet li jimpedixxu l-komunikazzjoni tagħha; billi jekk l-Ombudsman isib li l-assistenza rikjesta mhix qed tiġi sodisfatta, hu għandu jinforma lill-Parlament Ewropew, li għandu jagħmel rappreżentanza xierqa;

                  Emenda3

                     Artikolu 1, paragrafu 1

                              1.

                              Ir-regolamenti u l-kundizzjonijiet ġenerali li jirregolaw it-twettiq tal-obbligi tal-Ombudsman se jkunu stabbiliti bid-Deċiżjoni bi qbil mal-Artikolu 195(4) tat-Trattat li jistabbilixxi l-Komunitajiet Ewropej,
                                    l-Artikolu 20d (4) tat-Trattat li jistabbilixxi l-Komunità Ewropea tal-Faħam u l-Azzar
                                  u l-Artikolu 107d (4) tat-Trattat li jistabbilixxi l-Komunità Ewropea tal-Enerġija Atomika.

                              1.

                              Ir-regolamenti u l-kundizzjonijiet ġenerali li jirregolaw it-twettiq tal-obbligi tal-Ombudsman se jkunu stabbiliti bid-Deċiżjoni bi qbil mal-Artikolu 195(4) tat-Trattat li jistabbilixxi l-Komunità Ewropea u l-Artikolu 107d(4) tat-Trattat li jistabbilixxi l-Komunità Ewropea tal-Enerġija Atomika.

                  Emenda 4

                     Artikolu 3, paragrafu 2, subparagrafu 1

                              2.

                              L-istituzzjonijiet u l-entitajiet Komunitarji huma obbligati li jipprovdu lill-Ombudsman bi kwalunkwe informazzjoni mitluba minnu u jagħtuh l-aċċess għall-fajls konċernati.
                                    Huma jistgħu biss jirrifjutaw a bażi ta' raġunijiet sostanzjali ta' segretezza.

                              2.

                              L-istituzzjonijiet u l-entitajiet Komunitarji huma obbligati li jipprovdu lill-Ombudsman bi kwalunkwe informazzjoni mitluba minnu u jagħtuh l-aċċess għall-fajls konċernati.
                                    L-aċċess għal informazzjoni u dokumenti kklassifikati, b'mod partikolari għal dokumenti sensittivi skond it-tifsira tal-Artikolu 9 tar-Regolament (KE) 1049/2001 (2),

                                    għandu jkun suġġett għall-osservanza mill-Ombudsman ta' regoli strettament ekwivalenti għal dawk fis-seħħ fl-istituzzjonijiet jew fl-entitajiet ikkonċernati.

                                    L-istituzzjonijiet jew l-entitajiet li jipprovdu informazzjoni jew dokumenti kklassifikati kif msemmi fl-ewwel subparagrafu għandhom jinfurmaw lill-Ombudsman b'din il-klassifikazzjoni.

                                    Għall-implimentazzjoni tar-regoli previsti fl-ewwel subparagrafu, l-Ombudsman jista' jaqbel mal-istituzzjonijiet jew l-entitajiet dwar il-kundizzjonijiet operazzjonali għall-aċċess għal informazzjoni klassifikata u informazzjoni oħra koperti mill-obbligu ta' segretezza professjonali.

                  Emenda 5

                     Artikolu 3, paragrafu 2, subparagrafu 5

                  Uffiċjali u impjegati oħra tal-istituzzjonijiet u l-entitajiet Komunitarji għandhom jixhdu fuq talba tal-Ombudsman; għandom
                        jitkellmu f'isem u bi qbil mal-istruzzjonijiet tal-amministrazzjoni tagħhom u
                      jibqgħu jkunu taħt

                        id-
                     dover tagħhom ta' segretezza professjonali.

                  Uffiċjali u impjegati oħra tal-istituzzjonijiet u l-entitajiet Komunitarji għandhom jixhdu fuq talba tal-Ombudsman; għandhom jibqgħu jkunu marbuta

                        bir-regoli rilevanti tar-Regolamenti tal-Istaff, b'mod partikolari bid-
                     dover tagħhom ta' segretezza professjonali.

                  Emenda 6

                     Artikolu 4

                              1.

                              L-Ombudsman u l-impjegati tiegħu, għal liema l-Artikolu 287 tat-Trattat li jistabbilixxi il-Komunitajiet Ewropej,
                                    l-Artikolu 47(2) tat-Trattat li jistabbilixxi l-Komunità Ewropea tal-Faħam u l-Azzar
                                  u l-Artikolu 194 tat-Trattat li jistabbilixxi l-Komunità Ewropea tal-Enerġija Atomika għandhom japplikaw, huma rikjesti li ma jiżvelawx informazzjoni jew dokumenti li jiksbu waqt il-qadi ta' dmirijiethom. Għandhom jkunu wkoll rikjesti li
                                    jittrattaw b'kunfidenzalità
                                  kull informazzjoni li tista' tippreġudika lill-persuna li rreġistrat l-ilment jew kwalunkwe persuna oħra involuta, mingħajr preġudizzju għal paragrafu 2.

                              1.

                              L-Ombudsman u l-impjegati tiegħu, li għalihom għandhom japplikaw l-Artikolu 287 tat-Trattat li jistabbilixxi l-Komunitajiet Ewropej u l-Artikolu 194 tat-Trattat li jistabbilixxi l-Komunità Ewropea tal-Enerġija Atomika, huma rikjesti li ma jiżvelawx informazzjoni jew dokumenti li jiksbu waqt il-qadi ta' dmirijiethom. Huma għandhom ukoll ikunu meħtieġa li

                                    ma jgħaddu l-ebda informazzjoni jew dokumenti kklassifikati pprovduti lill-Ombudsman bħala dokumenti sensittivi skond it-tifsira tal-Artikolu 9 tar-Regolament (KE) Nru 1049/2001, jew bħala dokumenti li jaqgħu fl-ambitu tal-applikazzjoni tal-leġiżlazzjoni tal-Komunità rigward il-ħarsien tad-data personali, kif ukoll
                                  kull informazzjoni li tista' tippreġudika lill-persuna li rreġistrat l-ilment jew kwalunkwe persuna oħra involuta, mingħajr preġudizzju għal paragrafu 2.

                                    L-Ombudsman u l-istaff tiegħu għandhom jieħdu ħsieb tal-applikazzjonijiet minn partijiet terzi għal aċċess għal dokumenti miksuba mill-Ombudsman waqt l-investigazzjonijiet skond il-kundizzjonijiet u l-limiti disposti fir-Regolament (KE) Nru 1049/2001, b'mod partikolari fl-Artikolu 4 tiegħu.

                              2.

                              Jekk, waqt l-inkjesti, jiskopri fatti li jaħseb li jistgħu jirrleataw mal-liġi kriminali, l-Ombudsman għandu immedjatament javża lill-awtoritajiet nazzjonali kompetenti permezz tar-Rappreżentazzjonijiet Permanenti tal-Istati Membri u l-Komunitajiet Ewropej
                                    u,

                                 kif xieraq, lill-istituzzjoni Komunitarja li għandha awtorità fuq l-uffiċjal jew impjegat ikkonċernat, li tista' tapplika it-tieni paragrafu tal-Artikolu 18 tal-Protokoll dwar il-Privileġġi u l-Immunitajiet tal-Komunitajiet Ewropej. L-Ombudsman jista' wkoll jinforma lill-istituzzjoni jew korp Komunitarju kkonċernata bil-fatti li jirrigwardaw il-kondotta ta' membru mill-istaff tagħhom minn aspett dixxiplinarju.

                              2.

                              Jekk, waqt l-inkjesti, jiskopri fatti li jaħseb li jistgħu jirrelataw mal-liġi kriminali, l-Ombudsman għandu immedjatament javża lill-awtoritajiet nazzjonali kompetenti permezz tar-Rappreżentazzjonijiet Permanenti tal-Istati Membri u l-Komunitajiet Ewropej
                                    jew l-istituzzjoni jew l-entità Komunitarja kompetenti;

                                 jekk ikun il-każ,
                                    l-Ombudsman għandu wkoll jgħarraf
                                  lill-istituzzjoni
                                    jew entità
                                  Komunitarja li għandha awtorità fuq l-uffiċjal jew impjegat ikkonċernat, li tista' tapplika it-tieni paragrafu tal-Artikolu 18 tal-Protokoll dwar il-Privileġġi u l-Immunitajiet tal-Komunitajiet Ewropej L-Ombudsman jista' wkoll jinforma lill-istituzzjoni jew korp Komunitarju kkonċernata bil-fatti li jirrigwardaw il-kondotta ta' membru mill-istaff tagħhom minn aspett dixxiplinarju.

                  Emenda 7

                     Artikolu 5

                  Sakemm tista' tgħin biex tagħmel l-inkjesti iktar effiċjenti u biex ikunu salvagwardati aħjar id-drittijiet u l-interessi ta' persuni li rreġistraw ilmenti lilu, l-Ombudsman jista' jikkopera mal-awtoritajiet tal-istess tip f'ċerti Stati Membri sakemm ikun konformi mal-liġi nazzjonali applikabbli. L-Ombudsman ma jistax għalhekk jitlob li jara dokumenti li ma kienx ikollu aċċess għalihom skond l-Artikolu 3.

                  Sakemm tista' tgħin biex tagħmel l-inkjesti iktar effiċjenti u biex ikunu salvagwardati aħjar id-drittijiet u l-interessi ta' persuni li rreġistraw ilmenti lilu, l-Ombudsman jista' jikkopera mal-awtoritajiet tal-istess tip f'ċerti Stati Membri sakemm ikun konformi mal-liġi nazzjonali applikabbli. L-Ombudsman ma jistax għalhekk jitlob li jara dokumenti li ma kienx ikollu aċċess għalihom skond l-Artikolu 3.
                        L-Ombudsman jista', bl-istess kundizzjonijiet, jikkopera ma' istituzzjonijiet oħra għall-promozzjoni u l-ħarsien tad-drittijiet fundamentali.

            Artikolu 2
      Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.
      Artikolu 3
      Din id-Deċiżjoni għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Unjoni Ewropea.

         Magħmul fi

            Għall-Parlament Ewropew

               Il-President

         (1)  ĠU C 303, 14.12.2007, p. 1.

         (2)
            Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43).


Avis juridique important

|

52004SC1225

Abbozz deċiżjoni tal-Kumitat Konġunt taż-Zee li jemenda l-Protokoll 31 għall-Ftehim, dwar kooperazzjoni f’oqsma speċifiċi l-barra mill-erba’ libertajiet - Abbozz tal-pożizzjoni komuni tal-Komunità –  /* SEK/2004/1225 finali */

Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajiet - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 tal-Ftehim ŻEE fih dispożizzjonijiet speċifiċi dwar il-kooperazzjoni bejn il-Komunità u l-Istati taż-ŻEE u l-EFTA il-barra mill-erba' libertajiet.2. L-abbozz tad-Deċiżjoni tal-Kumitat Konġunt taż-ŻEE hawn anness jimmira biex jimmodifika Protokoll 31 bil-għan li l-Partijiet Kontraenti jinkoraġixxu kooperazzjoni xierqa bejn l-organizzazzjonijiet, istituzzjonijiet u korpi oħra kompetenti fit-teritorji rispettivi tagħhom fejn iwassal għal tisħiħ u twessiħ ta' kooperazzjoni f' oqsma koperti mill-attivitajiet tal-Galileo Joint Undertaking, kif imwaqqfa:- Ir-Regolament tal-Kunsill(KE) Nru 876/2002 tal-21 ta' Mejju 2002.3. Artikolu 1.3(b) tar-Regolament tal-Kunsill (KE) Nru 2894/94 li jikkonċerna l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi il-pożizzjoni tal-Komunità għal tali Deċiżjonijiet fuq proposta mill-Kummissjoni.4. L-abbozz tad-deċiżjoni tal-Kumitat Konġunt taż-ŻEE huwa sottomess għall-approvazzjoni tal-Kunsill, wara dan il-Kummissjoni ser tressaq il-pożizzjoni tal-Komunità fil-Kumitat Konġunt taż-ŻEE fl-eqreb okkażjoni possibbli.Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim, dwar kooperazzjoni f'oqsma speċifiċi l-barra mill-erba' libertajietIL-KUMITAT KONĠUNT TAŻ-ŻEE ,Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ 'il-Ftehim', u b'mod partikolari l-Artikoli 86 u 98 tiegħu,Billi:(1) Il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru.../... ta' ... [1].[1]  ĠU L [...], [...], p. [...].(2) Huwa xieraq tiġi mħeġġa kooperazzjoni xierqa tal-Partijiet Kontraenti għall-Ftehim f'materji koperti mill-attivitajiet tal-Galileo Joint Undertaking kif imwaqqaf fir-Regolament tal-Kunsill (KE) Nru 876/2002 tal-21 ta' Mejju 2002 [2].[2]  ĠU L 138, tat-28.5.2002, p. 1.(3) Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni,IDDEĊIEDA KIF ĠEJ:Artikolu 1Il-paragrafu li ġej għandu jiġi miżjud wara l-paragrafu 7 f'Artikolu 1 (Riċerka u żvilupp tekniku) tal-Protokoll 31 għall-Ftehim:'8. Il-Partijiet Kontraenti għandhom jinkoraġġixxu kooperazzjoni xierqa bejn l-organizzazzjonijiet kompetenti, istituzzjonijiet u korpi oħra fit-territorji rispettivi tagħhom fejn din ser tikontribwixxi għat-tisħiħ u t-tkabbir ta' kooperazzjoni f'materji koperti mill-attivitajiet tal-Galileo Joint Undertaking (1)(1) 32002 R 0876: Regolament tal-Kunsill( KE) Nru 876/2002 tal-21 ta' Mejju 2002 li jistabbilixxi l-Galileo Joint Undertaking.Artikolu 2Din id-Deċiżjoni għandha tidħol fis-seħħ fil-ġurnata ta' wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim [3].[3]  [L-ebda rekwiżiti kostituzzjonali ndikati.] [L-ebda rekwiżiti kostituzzjonali ndikati.]Artikolu 3Din id-Deċiżjoni għandha tiġi ppublikata fit-Taqsima ŻEE u fis-Suppliment ŻEE tal-Ġurnal Uffiċjali ta' l-Unjoni EwropeaMagħmula fi Brussel,Għall-Kumitat Konġunt taż-ŻEEIl-PresidentIs-Segretarjital-Kumitat Konġunt taż-ŻEE


Avis juridique important

|

52004SC1231

Abbozz Deċiżjoni tal-Kumitat Konġunt taż-Zee li jemenda l-Anness II (Regolamenti tekniċi, livelli, ittestjar u ċertifikazzjoni) tal-Ftehim ŻEE - Abbozz tal-pożizzjoni komuni tal-Komunità -  /* SEK/2004/1231 finali */

Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Anness II (Regolamenti tekniċi, livelli, ittestjar u ċertifikazzjoni) tal-Ftehim ŻEE - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Sabiex tiġi żgurata is-sigurtà legali meħtieġa u l-omoġeneità tas-Suq Intern, il-Kumitat Konġunt taż-ŻEE għandu jintegra l-leġislazzjoni kollha rilevanti tal-Komunità fil-Ftehim ŻEE mill-aktar fis possibbli wara l-adozzjoni tagħha.2. Il-Kumitat Konġunt taż-ŻEE għandu għalhekk jadotta d-deċiżjoni annessa biex jiġi emendat l-Anness II għall-Ftehim ŻEE billi jiġi miżjud acquis ġdid tal-Komunità fil-qasam tar-regolamenti tekniċi, livelli, ittestjar u ċertifikazzjoni. Id-deċiżjoni tikkonċerna d-direttiva li ġejja:- 32003 L 0017: Direttiva 2003/17/KE tal-Parlament Ewropew u l-Kunsill tat-3 ta' Marzu 2003 li temenda d-Direttiva 98/70/KE li tirrelata mal-kwalità tal-fuels tal-petrol u d-diżil (ĠU L 76, tat-22.3. 2003, p.10)3. Il-proposta tad-Deċiżjoni tal-Kumitat Konġunt tintroduċi emenda ta' l-att, sabiex għall-għan ta' inkorporazzjoni fil-Ftehim ŻEE hija tirreferi għall-Artikolu 75 EEAA minflok għall-Artikolu 95(10) TEC. Minbarra dan hija tintroduċi adattament sabiex tippermetti lill-Iżlanda tibbenifika mill-istess derogi bħar-reġjuni l-aktar 'il bogħod msemmija fid-Direttiva, minħabba l-ġeografija partikolari tagħha, id-demografija u l-popolazzjoni mxerrda.4. L-Artikolu 1(3)(a) tar-Regolament tal-Kunsill (KE) Nru 2894/94 li jikkonċerna l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi pożizzjoni tal-Komunità għal deċiżjonijiet li jestendu l-leġislazzjoni tal-Komunità b'tibdil sostanzjali.5. Il-proposta tad-Deċiżjoni tal-Kumitat Konġunt taż-ŻEE hija sottomessa għall-approvazzjoni tal-Kunsill. Il-Kummissjoni qed timmira li tressaq il-pożizzjoni tal-Komunità fil-Kumitat Konġunt taż-ŻEE mill-aktar fis possibbli wara l-adozzjoni tal-Kunsill.Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Anness II (Regolamenti tekniċi, livelli, ittestjar u ċertifikazzjoni) tal-Ftehim ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ 'il-Ftehim', u b'mod partikolari l-Artikolu 98 tiegħu,Billi:(1) L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru ... ta' ... [1].[1]  ĠU C [...], [...], p. [...].(2) Id-Direttiva 2003/17/KE tal-Parlament Ewropew u tal-Kunsill tat-3 ta' Marzu 2003 li temenda d-Direttiva 98/70/KE li tirrelata mal-kwalità tal-fuels tal-petrol u d-diżil [2] għandha tiġi inkorporata fil-Ftehim,[2]  ĠU L 76, tat-22.3.2003, p. 10.IDDEĊIEDA KIF ĠEJ:Artikolu 1Dan li ġej għandu jiġi miżjud fil-punt 6a (Direttiva 98/70/KE tal-Parlament Ewropew u tal-Kunsill) f'Kapitolu XVII ta' l-Anness II għall-Ftehim:'- 32003 L 0017: Direttiva 2003/17/KE tal-Parlament Ewropew u tal-Kunsill tat-3 ta' Marzu 2003 (ĠU L 76, tat-22.3.2003, p. 10).Id-dispożizzjonijiet tad-Direttiva għandhom, għall-għanijiet tal-Ftehim preżenti, jinqraw bl-adattamenti li ġejjin:(a) F'punt 4 (ir-reġjuni ta' barra nett) ta' l-Artikolu 2, il-kliem "Iżlanda, fir-rigward tat-territorju kollu tagħha," għandhom jiġu miżjuda wara l-kelma "dipartimenti,".(b) F'punt 1 ta' l-Artikolu 6, il-kliem "Artikolu 95(10) tat-Trattat" għandu jiġi sostitut b'referenza għall-"Artikolu 75 tal-Ftehim".'Artikolu 2It-test tad-Direttiva 2003/17/KE fl-ilsna Iżlandiża u Norveġiża, li ser ikun ippublikatfis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.Artikolu 3Din id-Deċiżjoni għandha tidħol fis-seħħ fil-, jekk ikunu saru n-notifiki kollha meħtieġamill-Artikolu 103(1) tal-Ftehim lill-Kumitat Konġunt taż-ŻEE  [3].[3]  L-ebda rekwiżiti kostituzzjonali ndikati.Artikolu 4Din id-Deċiżjoni għandha tiġi ppublikata fit-Taqsima ŻEE, u fis-Suppliment ŻEE, tal-Ġurnal Uffiċjali ta' l-Unjoni Ewropea.Magħmula fi Brussel, [...]Għall-Kumitat Konġunt taż-ŻEEIl-PresidentIs-Segretarjital-Kumitat Konġunt taż-ŻEE